ליאור גרנות

ליאור גרנות (נולדה ב-8 במרץ 1981) היא משוררת, סופרת וביבליותרפיסטית ישראלית.

ביוגרפיה
גרנות נולדה בנתניה וגדלה במושבה אבן-יהודה. למדה לתואר ראשון במדעי ההתנהגות ולתואר שני בספרות עברית במסלול לכתיבה יצירתית באוניברסיטת בן-גוריון. בתקופה זו למדה גם הנחיית סדנאות כתיבה במסגרת מתא"ן. לאחר מכן למדה לתואר שני בביבליותרפיה באוניברסיטת חיפה, שם כתבה את עבודת התזה שלה בנושא "החרדה המכוננת את חווית הבית כהיעדר בשירתה של תרצה אתר", שבה הציעה קריאה פסיכואנליטית בשירתה של אתר תוך בחינת מוטיב הבית בשיריה.

בשנת 2010 ראה אור ספר שיריה הראשון, "והשמש-שמש" בעריכת יקיר בן משה בהוצאת הליקון, שבמרכזו שירי אהבה המכוונים לאישה, המצטרפים למגמה משמעותית בשירה הישראלית של עשרים השנה האחרונות: התרחבותה והתפתחותה המואצת של השירה הלסבית. כעבור שנתיים ראה אור ספרה השני, "שׂמה והולכת" בעריכת רפי וייכרט (קשב לשירה, 2012), פואמה המספרת את סיפורה של דמות ששמה מילי – ילדה-אישה – העוברת לאורך הספר תהליך של גילוי קולה המושתק וביטויו. ספרה השלישי של גרנות, "נַנִּינה", בעריכת מיכל חרותי (אבן חושן, 2015), הוא ספר בפרוזה פיוטית, המעמיד במרכזו דיאלוג בין שתי נשים, בנות זוג העשויות להוות גם חלקים נפשיים של דמות אחת. הספר עוסק בשאלות של קרבה ונפרדות בתוך קשר וכתוב באופן הפורץ את גבולות השפה והסוגה תוך תנועה בין פרוזה לשירה ושילוב ציטוטים רבים משירי משוררים בדיאלוג בין הדמויות.

כתיבתה של גרנות מאופיינת במבע נפשי ופואטי עז; שיריה פורסמו בבמות ספרותיות מודפסות ואינטרנטיות.

החל בשנת 2007 החלה לעסוק בהנחיית סדנאות כתיבה יוצרת לילדים, נוער ומבוגרים, ונכון ל-2016 היא עוסקת בנוסף בפרקטיקה טיפולית באמצעות ביבליותרפיה ומרצה לביבליותרפיה באוניברסיטת בן-גוריון ובמכללה האקדמית אחוה, בקורסים העוסקים בביבליותרפיה ככלי התערבות בטיפול עבור פסיכולוגים ועובדים סוציאליים ובקורסים העוסקים בביבליותרפיה ככלי לעבודה רגשית וחינוכית עם ילדים עבור סגלי הוראה. גרנות היא בעלת תואר ד"ר לפילוסופיה מהמסלול לפסיכואנליזה ופרשנות במחלקה ללימודי פרשנות ותרבות באוניברסיטת בר-אילן. נושא עבודת הדוקטורט שלה: "כיצד מרפאת הביבליותרפיה? - איכויותיהן התרפויטיות הייחודיות של פרקטיקות ספרותיות-טיפוליות שונות בטיפול בביבליותרפיה - עיון פסיכואנליטי-ספרותי".

ב-2020 ראה אור ספרה העיוני "כיצד מרפאת הביבליותרפיה? כתיבה, ילדוּת, שיר" (הוצאת פרדס בשיתוף עם הוצאת אוניברסיטת בר-אילן ) המבוסס על עבודת הדוקטורט שכתבה.

כתיבתה העיונית עוסקת בקשר שבין ספרות ונפש, בקריאה פסיכואנליטית ופסיכולוגית של ספרות ושל שירה וספרות ילדים בפרט. מאמריה העוסקים בקריאה פסיכואנליטית של ספרות פורסמו בבמות ספרותיות שונות.

היא אם לבת ומתגוררת ברמת גן.

ספריה
 "כיצד מרפאת הביבליותרפיה? כתיבה, ילדוּת, שיר" (עיון), פרדס ואוניברסיטת בר-אילן, 2020
"והשמש-שמש" (שירה), הליקון, 2010
 "שׂמה והולכת" (שירה), קשב לשירה, 2012
 "נַנִּינָה" (פרוזה פיוטית), אבן חושן, 2015

עריכה 
נשמה יתרה - סיפורם של מייסדי מקצוע ההרדמה בישראל מאת גבריאל גורמן (הוצאת הספרים של אוניברסיטת בן-גוריון בנגב, 2008)

קישורים חיצוניים

על ספריה
על "והשמש - שמש"
 אלי הירש, "והשמש - שמש". ידיעות אחרונות, 7 לילות, י' באלול תש"ע, 20 באוגוסט 2010.
 

על "שׂמה והולכת"
 אלי הירש, "שמה והולכת". ידיעות אחרונות, 7 לילות, י"ט בתשרי תשע"ג, 5 באוקטובר 2012.
 יעל חזן, "הכל עכשיו אבל לאט, בעדינות". עתון 77, גל' 366–367 (ניסן-אייר תשע"ג, מארס-אפריל 2013), עמ' 15.
 גיא פרל, "מילים למילי – על מתן מילים לחלקי נפש שתוקים ביצירה ובטיפול" (2013), מתוך: אתר פסיכולוגיה עברית.

על "נַנִּינָה"
 גיא פרל, "את. אני." - קריאה בספר 'נַנִּינָה' מאת ליאור גרנות (2015), מתוך: אתר פסיכולוגיה עברית.
 שירי לוי, "על לִבָּן הפועם של המלים", עיתון 77, גל' 386 (טבת-שבט תשע"ו, דצמבר 2015-ינואר 2016), עמ' 8.

על "כיצד מרפאת הביבליותרפיה? - כתיבה, ילדוּת, שיר"
 שבתאי מג'ר, סקירה על הספר "כיצד מרפאת הביבליותרפיה? כתיבה, ילדוּת, שיר" מאת ליאור גרנות (2021), כתב העת פסיכואקטואליה, עמ' 62.

אודותיה
 הבלוג ואתר הביבליותרפיה של ליאור גרנות
 אתר שירה, ביבליותרפיה וסדנאות כתיבה – ליאור גרנות
 
 
 
 ליאור גרנות באתר בננות
 מסע נפשי – על ליאור גרנות ב"אבג"- עיתון אוניברסיטת בן-גוריון בנגב, גיליון 93, טבת תשע"ה, ינואר 2015, עמ' 21
 
 
 ליאור גרנות בתוכנית הרדיו "נוף פתוח", עם קובי אייל (על הספר "והשמש-שמש").

מיצירתה
 "והשמש – שמש" באתר טקסט
 
 שיר של שבת: עם המשוררת ליאור גרנות, באתר וואלה
 שירים של ליאור גרנות בכתב העת "אספקלריה" בעריכת גבריאלה אלישע.
 השיר "סוכר" מתוך פרויקט הדסטארט לספר "את לא נולדת אשה", בעריכת ריקי כהן.
 השיר "בת זוג" מתוך כתב העת מקף, גיליון מס' 5, יולי 2015

מאמרים מאת ליאור גרנות
 ליאור גרנות, "'ואיך פתאום חוזר הגוף לדמות הנכונה': שירתה של תרצה אתר כמתמללת חרדה וכמציעה לה מזור", כתב העת "בין המילים" - כתב עת שפיט לטיפול באמצעות אמנויות - גיליון 16, 2019, סמינר הקיבוצים.
 
 "בגלל דברים שאין להם שמות - שירה כמדברת את הבלתי ניתן לתמלול - הרצאה בערב השקת ספרו של גיא פרל "לשאת את הנפש במהופך" (2016).
 "מגדר הפרדה לפגישה חיה - עולמה של הביבליותרפיסטית הטמון בטקסט הספרותי הנבחר על ידה לטיפול" - הרצאה ביום העיון "על הגדר החיה בטקסט ובנפש" - המסלול לתואר שני בביבליותרפיה, מכללת דוד ילין (2016).ההרצאה הכתובה).
 "כָּאן מְקוֹם הָרֹךְ"- קריאה בספר 'אֶת כל הילדים בעולם' מאת טל ניצן. בתוך: אתר פסיכולוגיה עברית (2015)
 על הספר "עַד הַבּקֶר" מאת הילה להב כְּאפשרות לְהד, עֵד ושֵם בטיפול בנפגעות פגיעה מינית, בתוך: אתר פסיכולוגיה עברית (2015).
 "איזה אביב – על חמסין, גשם וחנק כמפגש עם זולת בשירתה של לאה גולדברג", עיתון 77, אייר תשע"ה, אפריל-מאי 2015, גיליון 382, עמ' 30–31.
 "מַפְסִיקָה לְהָקִיא אֶת הַמָּוֶת מִתּוֹכִי" – עיכול המוות כדרך לחיות. מתוך האתר: "אֵבֶל INFO"
 "על שׂפת השאול – אפשרויותיה המחיות והממיתות של הכתיבה – על הספר "אנשי פינות" מאת אסתי ג. חיים. בתוך: אתר פסיכולוגיה עברית (2014).
 "וגר זאב עם כבש- קריאה פסיכולוגית בספר 'הכבשה שבאה לארוחת ערב' מאת סטיב סמולמן", כתב העת המקוון הפנקס, 24 ביוני 2013.
 "נְפִילָתִי הָאֵינְסוֹפִית אֶל נְפִילָתִי הָאֵינְסוֹפִית" – עיון בשירתה של אלחנדרה פיסארניק, כתב העת המקוון כתובת, גיליון 45, אוגוסט 2012.
 "כמו דרקון בחנות חרסינה – קריאה פסיכולוגית בספר "דרקון-אין דבר כזה" מאת ג'ק קנט, כתב העת המקוון הפנקס, גיליון 4, יולי 2012.
 "אני צריך למצוא לי חברים ולהכיר הרבה דברים" – על התחלות חדשות ועל חברוּת, באתר: אמא ברשת (2012).
 "נשמת אפו של הרגע החי, השותת" – קריאה פסיכולוגית בסיפור "נעימה ששון כותבת שירים" מאת עמליה כהנא כרמון, כתב העת מעגלי נפש, גיליון 4, נובמבר 2010.
 "איך היא סוף-סוף קוראת את הסיפור שלי" – קריאה פסיכולוגית בנובלה 'בגוף אני מבינה' מאת דויד גרוסמן", כתב העת מעגלי נפש, גיליון 3, יולי 2010.

הערות שוליים 

משוררות ישראליות
להט"ביות ישראליות
משוררים ישראלים
משוררות כותבות עברית
משוררים כותבי עברית
סופרות ישראליות
סופרים ישראלים
משוררות לסביות ישראליות
סופרות לסביות ישראליות
בוגרות אוניברסיטת בן-גוריון בנגב
בוגרי אוניברסיטת בן-גוריון בנגב
רמת גן: אישים
סופרים כותבי עברית
סופרות כותבות עברית
ישראליות שנולדו ב-1981
ישראלים שנולדו ב-1981